ιερεως κρινωνος του παρμενιωνος μηνος αρειου δεκατηι κρινων παρμενιωνος ομολιευς ο ιερευς του διος του ακραιου και διονυσοδωρος ευφραιου αιολευς ο στρατηγος των μαγνητων και οι στρατηγοι αιτωλιων δημητριου παγασιτης κλεογενης αμυντου αλευς μενης ιππιου αιολευς και οι νομοφυλακες μενελαος φιλιππου ιωλκιος αινιας νικασιβουλου αλεξανδρος μενισκου σπαλαυθρεις και μενανδρος νικιου κοροπαιος ειπαν επει της πολεως ημων και προς τους αλλους μεν θεους ευσεβως διακειμενης ουχ ηκιστα δε και προς τον απολλωνα τον κοροπαιον και τιμωσης ταις επιφανεσταταις τιμαις δια τας ευεργεσιας τας υπο του θεου προδηλουντος δια του μαντειου και κατα κοινον και κατ ιδιαν εκαστωι περι των προς υγιεια[ν] και σωτηριαν ανηκοντων δικαιον δε εστιν και καλως εχον οντος αρχαιου του μαντειου και προτετιμημενου δια προγονων παραγινομενων δε και ξενων πλειονων επι το χρηστηριον ποιησασθαι τινα προνοιαν επιμελεστεραν την πολιν περι της κατα το μαντηον ευκοσμιας δεδοχθαι τη βουλη και τωι δημωι οταν συντεληται το μαντηον πορευεσθαι τον τε ιερεα του απολλωνος τον ειρημενον υπο της πολεως και των στρατηγων και νομοφυλακων αφ εκατερας αρχης ενα και πρυτανιν ενα και ταμιαν και τον γραμματεα του θεου και τον προφητην εαν δε τις των προγεγραμμενων αρρωσστη η εγδημη ετερον πεμψατω καταγραψατωσαν δε οι στρατηγοι και οι νομοφυλακες και ραβδουχους εκ των πολιτων ανδρας τρεις μη νεωτερους ετων τριακοντα οι και εχετωσαν εξουσιαν κωλυειν τον ακοσμουντα διδοσθω δε τω ραβδουχωι εκ των λογευθησομενων χρηματων οψωνιον ημερων δυο της ημερας εκαστης δραχμη. εαν δε τις των καταγραφεντων ειδως μη παραγενηται αποτεισατω τηι πολει δραχμας παραγραψαντων αυτον των στρατηγων και νομοφυλακων οταν δε παραγενωνται οι προειρημενοι επι το μαντειον και την θυσιαν επιτελεσωσι κατα τα πατρια και καλλιερησωσιν ο γραμματευς του θεου αποδεξασθω εξαυτης τας απογραφας των βουλομενων χρηστηριασθηναι και παντα αναγραψας τα ονοματα εις λευκωμα παραχρημα προθετω το λευκωμα προ του ναου και εισαγετω κατα το εξης εκαστης αναγραφης ανακαλουμενος ει μη τισιν συγκεχωρηται πρωτοις εισιεναι εαν δε ο ανακληθεις μη παρη τον εχομενον εισαγετω εως αν παραγενηται ο ανακληθεις καθησθωσαν δε οι προγεγραμμενοι εν τωι ιερωι κοσμιως εν εσθησιν λαμπραις εστεφανωμενοι στεφανοις δαφνινοις αγνευοντες και νηφοντες και αποδεχομενοι τα πινακια παρα των μαντευομενων οταν δε συντελεσθη το μαντειον εμβαλοντες εις αγγειον κατασφραγισασθωσαν τη τε των στρατηγων και νομοφυλακων σφραγιδι ομοιως δε και τηι του ιερεως και εατωσαν μενειν εν τωι ιερωι αμα δε τηι ημεραι ο γραμματευς του θεου προσενεγκας το αγγειον και επιδειξας τοις προειρημενοις τας σφραγιδας ανοιξατω και εκ της αναγραφης ανακαλων εκαστοις αποδιδοτω τα πινα[κια ------------- του]ς χρησμους --[--] [-------------------------] [-----] σε[-------------- οι ραβδου]χοι προνοεισθωσαν της ευκοσμιας οταν δε η εν[ν]ομ[ος εκκλη]σια εν τωι αφροδισιωνι μηνι παντων πρωτον οι εξετασται ορκιζ[ετω]σαν εναντιον του δημου τους προειρημενους ανδρας το[ν υπο]γεγραμμενον ορκον ομνυω δια ακραιον και τον απολλω[να] τον κοροπαιον και την αρτεμιν την ιωλκιαν και τους αλ[λου]ς θεους παντας και πασας επιτετελεκεναι εκαστα καθα[περ] εν τωι ψηφισματι διασαφειται τωι κεκυρωμενωι περι του [μα]ντειου εφ ιερεως κρινωνος του παρμενιωνος και εαν ομοσ[ω]σιν εστωσαν αθωιοι εαν δε τις μη ομοσηι υποδικος εσ[τ]ω τοις εξετασταις και αλλωι τωι βουλομενωι των πολιτων [π]ερι τουτου του αδικηματος και εαν οι εξετασται δε μη ποιησ[ωσ]ιν τι των προγεγραμμενων υπευθυνοι εστωσαν τοις μετ[α τ]αυτα εξετασταις και αλλωι τωι βουλομενωι ινα δε επιτεληται δια παντος τα δεδογμενα διαπαραδιδοναι τοδε το ψηφισμα τους κατ ενιαυτον αιρουμενους στρατηγους και νομοφυλακας τοις μετα ταυτα κατασταθησομενοις αρχ[ο]υσιν αναγραφηναι δε και του ψηφισματος το αντιγραφον εις [κι]ονα λιθινην γενομενης της εγδοσεως δια των τειχοπ[οιω]ν ην και ανατεθηναι εν τωι ιερωι του απολλωνος του [κ]οροπαιου. ιερεως κρινωνος του παρμενιωνος μηνος αρτεμισιωνος δεκατηι κρινων παρμενιωνος ομολιευς ο ιερευς του διος του ακραιου και διονυσοδωρος ευφραιου αιολευς ο κοινος στρατηγος και οι στρατηγοι και οι νομοφυλακες ειπαν επει τα υπαρχοντα δενδρα εν τωι ιερωι του απολλωνος του κοροπαιου εισιν κατεφθαρμενα υπολαμβανομεν δε αναγκαιον ειναι και συμφερον γενεσθαι τινα περι τουτων επιστροφην ω[στε] συναυξηθεντος του τεμενους επιφανεστεραν γιν[εσθαι την του] τ[ο]που μεγαλομερειαν διο και δεδοχθαι τηι βουληι κα[ι τωι δημωι τον] καθεσταμενον νεωκορειν ποιειν συμφανες [πασιν τοις αει π]αραγινομενοις εις το ιερον το μηθενι εξειναι των πολ[ιτων μηδε των μετ]οικουντων μηδε των ενδημουντων ξενων [δενδρα κοπτειν εν τ]ωι διασαφουμενωι τοπωι μηδε κολουειν ομοιω[ς δε και μη εισβαλλειν θ]ρεμματα νομης ενεκεν μηδε στασεως ει δ[ε τις κοπτοι αποτινειν τ]ηι πολει δραχμας τωι δε προσαγγειλαν[τι διδοσθαι του εισπραχθ]εντος το ημισυ παραχρημα παρα των ταμι[ων ει δε τις εννεμοι μαστ]ιγουσθαι υπο των στρατηγων και νομοφυλακ[ων τον δουλον πλ]ηγας εκατον του δε θρεμματος αποτινειν εκα[στου οβελον ποιησασθ]αι δε τας προσαγγελιας τουτων προς του[ς] διασαφο[υμενους ανδρας] αναγραφηναι δε και του ψηφισματος το αντιγραφ[ον επι λιθινου π]υλωνος ο και προτεθηναι προ της εισοδου του νε[ω γενομενης της εγ]δοσεως υπο των τειχοποιων οπως πα[ρ]ακολ[ουθωσι οι ε]μβαντες τα δεδογμενα διαπαραδιδοσ[θ]ω δ[ε και τοις] αιρεθησομενοις μετα ταυτα στρατηγοις [και νομοφυλ]αξιν νομοθεσιας ταξιν εχον. εδοξεν [τηι βουληι] και τηι εκκλησιαι.
Magnesia — Oracle of Apollo Koropaios — (Petraloni) — 2nd c. BC — cf. Corrigenda p. XVI
 cf. Corrigenda p. XVI